jkorsvik/nowiki_second_scrape_merged huggingface dataset:
The Twilight Samurai

The Twilight Samurai (orig. tittel: Tasogare Seibei) er et japansk filmdrama fra 2002 med Hiroyuki Sanada i hovedrollen.


== Sammendrag ==
Iguchi Seibei blir enkemann når hans kone bukker under for tuberkulose. Hans kone får en stor begravelse, mer enn Seibei, en lavrangert samurai har råd til. Om kvelden skynder Seibei seg hjem for å passe på sin eldre mor, som har demens, og sine to små døtre, Kayano og Ito. Selv om han er samurai, forsømmer Seibei utseendet sitt, og unnlater å bade eller barbere hodet eller være kledd som det sømmer seg for en samurai. Trivselen til de unge døtrene hans og medisinene til moren hans blir prioritet istedenfor nye klær eller utstyr til ham selv.
En høyt rangert samurai fra Seibeis klan, etter å ha hørt om Seibeis dyktighet med sverd ber Seibei å drepe Yogo, som hardnakket nekter å fratre sin stilling eller begå seppuku. Yogo har allerede drept en formidabel samurai som ble sendt for å drepe ham. Seibei blir lovet en økning i rang og lønn hvis han godtar dette farlige oppdraget. Seibei er veldig motvillig til å kjempe mot Yogo, og ber om en måned til å tenke over saken. Den nye klan-lederen blir irritert over dette, og beordrer Seibei utvist fra klanen. Seibei blir til slutt tvunget til å gå med på å forsøke oppdraget. Den kvelden lover Seibeis veileder at han skal sørge for at barna hans blir ivaretatt, hvis det verste skulle skje.


== Skuespillere ==
Hiroyuki Sanada – Seibei Iguchi
Rie Miyazawa – Tomoe Iinuma
Nenji Kobayashi – Choubei Kusaka
Ren Osugi – Toyotarou Kouda
Mitsuru Fukikoshi – Michinojo Iinuma
Hiroshi Kanbe – Naota
Miki Itô – Kayano Iguchi
Erina Hashiguchi – Ito Iguchi
Reiko Kusamura – Iguchi's Mother
Min Tanaka – Zenemon Yogo
Keiko Kishi – Ito
Tetsuro Tamba – Tozaemon Iguchi


== Eksterne lenker ==
Offisielt nettsted 
(en) The Twilight Samurai på Internet Movie Database 
(no) The Twilight Samurai hos Filmfront 
(no) The Twilight Samurai på NRK TV 
(sv) The Twilight Samurai i Svensk Filmdatabas 
(da) The Twilight Samurai i Danmark Nationale Filminstitut 
(fr) The Twilight Samurai på Allociné 
(nl) The Twilight Samurai på MovieMeter 
(en) The Twilight Samurai på AllMovie 
(en) The Twilight Samurai på Rotten Tomatoes 
(en) The Twilight Samurai på Metacritic
Culiacán

Culiacán, offisielt Culiacán Rosales, er en storby i nordvestre Mexico, og er hovedstad og største by i delstaten Sinaloa. Byen er den 15. største i Mexico og har 745 532 innbyggere.


== Geografi ==
Culiacán ligger der elvene Humaya og Tamazula flyter sammen til Río Culiacán. Byen ligger på 54 meters høyde, i lavlandet ved foten av fjellkjeden Sierra Madre Occidental, som går langs vestkysten av Mexico.


== Historie ==
Opprinnelig var området rundt Culiacán befolket av ulike stammer av urfolk. Aztekerne passerte stedet på sin lange vandring fra sitt mytiske opphav i Aztlán til Mexicodalen, og dette tidfestes til år 628. Mens de var på dette stedet, oppsto kulten rundt aztekernes hovedgud, krigsguden Huitzilopochtli. 
Dagens by ble imidlertid grunnlagt av Nuño de Guzmán, en av de mest blodtørstige av conquistadorene under navnet San Miguel de Culiacán. I kolonitida var Culiacán en avsides provinshovedstad i en folkefattig, nordlig provins. Ettersom jordbruket ved hjelp av irrigasjon har blitt bygd ut, har imidlertid byen tiltatt i betydning.


== Klima ==
Klimaet i Culiacán er fuktig og varmt om sommeren og høsten, mens det er tørt og behagelig varmt om vinteren. Årsmiddeltemperaturen ligger på 23,8 °C, med en varmerekord på 41,7 °C, og en kulderekord på –2,0 °C. Årsmiddelnedbøren ligger på 2106 mm. 


== Økonomi ==
Culiacán er det overlegent viktigste industrisenteret i Sinaloa, med 32,5 % av delstatens totale industri. Mye av dette er næringsmiddelindustri basert på statens rike jordbruk, tekstilindustri samt bygg og anlegg. Fiske betyr også mye for næringslivet i Culiacán-området, både oppdrettsanlegg i lagunene og havfiske. 
Uoffisielt er Culiacán et sentrum for kokainsmugling fra Sør-Amerika, først og fremst Colombia, til USA, noe som både fører til stor rikdom og mange gjengoppgjør.


== Ymse ==
Culiacán har en vakker katedral fra 1800-tallet i sentrum.
Byen har også varme kilder ca. 30 minutter utenfor sentrum.
Byen har 16 ulike institusjoner for høyere utdanning
Byens profesjonelle lag for baseball heter Tomateros de Culiacán.
Byens profesjonelle fotballag heter Dorados de Culiacán.


== Referanser ==


== Eksterne lenker ==
Offisielt nettsted 
(en) Culiacán Rosales – kategori av bilder, video eller lyd på Commons 
Turiskontorets nettsted
Interaktivt kart
Aruna Dindane

Aruna Dindane (født 26. november 1980 i Abidjan) er en ivoriansk fotballspiller. Han spiller i angrepet for Lekhwiya (i Qatar) og på Elfenbenskystens landslag. 
Sommeren 2000 gikk Dindane fra ASEC Mimosas til RSC Anderlecht, og han hjalp laget til å vinne det belgiske ligamesterskapet to ganger (2001 og 2004). I juni 2005 signerte han en kontrakt med den franske toppklubben Lens.
Dindane har spilt flere landskamper for Elfenbenskysten, og deltok i VM 2006, der han scoret to mål i landets siste VM-kamp, mot Serbia og Montenegro. Elfenbenskysten lå under med 0-2, men kom sterkt tilbake og vant kampen 3-2.


== Eksterne lenker ==
(en) Aruna Dindane – FIFA 
(fr) Aruna Dindane – LÉquipe 
(en) Aruna Dindane – Transfermarkt 
(en) Aruna Dindane – national-football-teams.com 
(en) Aruna Dindane – Soccerbase.com 
(en) Aruna Dindane – FootballDatabase.eu 
(en) Aruna Dindane – Soccerway 
(en) Aruna Dindane – FBref
Sandro Occhipinti

Sandro Occhipinti (født 12. juli 1980) er en norsk fotballspiller med norsk mor og italiensk far. Han er opprinnelig fra Kragerø, men bor i dag i Porsgrunn hvor han i mange år spilte for Pors Grenland. Fra 2011 skal han imidlertid spille for Skotfoss i 4. divisjon. Occhipinti spiller høyre eller venstre kant. Navnet Occhipinti betyr egentlig «øyenmaler» på italiensk språk.


== Eksterne lenker ==
(en) Sandro Occhipinti – Transfermarkt
Hvalkokeri

Hvalkokeri er et anlegg for fremstilling av hvalolje fra hval, hovedsakelig fra hvalspekket. Et hvalkokeri kan være landbasert, og kalles da en hvalfangststasjon, hvalstasjon eller en landstasjon.  Hvalkokeriet kan også være et flytende hvalkokeri, dvs. et spesialbygd fabrikkskip for pelagisk hvalfangst. 
Den industrielle  hvalfangsten, slik den ble drevet midt på 1900-tallet, var  basert på hvalfangstekspedisjoner med et flytende hvalkokeri som midtpunkt. Et slikt kokeri var en flytende fabrikk der hele hvalen ble utnyttet: Spekk, kjøtt, hvalbein. Hvaltenner og hvalbarder ble også utnyttet. 
En hvalfangstekspedisjon, slik det ble drevet midt på 1900-tallet, besto vanligvis av et flytende hvalkokeri med 9-10 hvalbåter. Fangsten ble hovedsakelig drevet i Sørishavet. Hvalartene som ble fanget var bl.a. blåhval, finnhval, knølhval og spermhval.
De første flytende hvalkokeriene fra begynnelsen på 1900-tallet hadde ikke utstyr til å heise hele hvalskrotter om bord. Dyrene ble fortøyd langs skutesida og flensingen foregikk utenbords. Med denne arbeidsmetoden var det begrenset hvor kokeriene kunne drive sin fangst. De måtte ligge i et smult farvann i le av land. Spekket utenpå dyrene ble tatt vare på og kokt til olje om bord, mens lite av dyret ellers ble utnyttet. Mange av hvalkokeriene fra denne tiden var gamle ombygde passasjerbåter. 
I mellomkrigstiden kom en ny type spesialbygde hvalkokerier med et nytt arrangement hvor hvalen heises inn på et skråplan akterut på skipet og opp på et dekk med flenseplan og kjøttplan – en såkalt opphalingsslipp. Mannskapene holdt hus akterut, mens offiserene holdt til forut. Midt over planet lå vinsjhuset. Hvalskrotten havnet først på et flenseplan, restene ble dradd videre fram til kjøttplan. I skroget under dekket lå selve kokeriet og oljetankene. 
En hvalfangstekspedisjon i pelagisk fangst trengte forsyninger, og tankene om bord på kokeriet var ikke store nok til å romme en sesongs fangst. Kokeriet fikk derfor flere ganger i løpet av sesongen besøk av tankbåt. 


== Se også ==
Liste over flytende hvalkokerier
Kategori:Hvalfangststasjoner


== Eksterne lenker ==
Bilder fra livet ombord i hvalkokeri FLK «Suderøy» i 1948
Tor Egil Horn

Tor-Egil Moxness Horn (født 4. januar 1976) er en tidligere norsk fotballspiller. Han kom til Bodø/Glimt fra Brønnøysund Idrettslag i 1996 og fikk sin tippeligadebut i 1997. Horn hadde kontrakt med Glimt til 2009, men la opp i 2007 på grunn av skadeproblemer. I 2004 ble han tatt ut i Åge Hareides landslagstropp, men på grunn av skader måtte Horn melde forfall. I 2004 var FC Brussel interessert i Horn, men Bodø/Glimt avslo fordi de ønsket å ha tre keepere i troppen.
Horn har de siste årene slitt med en kneskade som ikke vil forsvinne og har knapt spilt kamper siden 2005. Han var i gang med å trene seg opp til 2007-sesongen. Men tidlig i mars 2007 kom meldingen om at han ikke ble så bra i kneet som han hadde håpet, og at han bestemte seg derfor for å legge opp. Nå lever Horn i Mo i Rana på Helgeland i Nordland


== Meritter ==
Tippeligasølv 2003
Cupsølv 2003
1 U-21 landskamp


== Referanser ==
South Kensington undergrunnsstasjon

South Kensington undergrunnsstasjon er en stasjon på Londons undergrunnsbane, beliggende ved Cromwell Road og i nærheten av Natural History, Science og Victoria & Albert-museene. Stasjonen betjener linjene Circle, District (som deler spor og plattformer utendørs) og Piccadilly (som kjører i tunnel under Cromwell Road).


== Eksterne lenker ==
South Kensington Underground Station Transport for London (Engelsk)
Nothing Else Matters

«Nothing Else Matters» er en av de mest kjente låtene til thrash metal-bandet Metallica.


== Historie ==
«Nothing Else Matters» ble oppført på albumet Metallica, eller The Black Album som det ble kalt.
I en dokumentar om «classic albums», fortalte vokalist James Hetfield at sangen egentlig var for personlig til å komme på et album. Gitarist Kirk Hammett mente den burde komme på deres nye album i 1991. Begynnelsen er ganske enkel, da fingerspillet går i en Em-akkord med bare åpne strenger (E0 – G – H – E1 – H – G), noe som gjør det til en av sangene de fleste Metallica-fans lærer seg først. I et intervju med VH1 sa James Hetfield:

Nothing Else Matters was a song for me - and only me - in my hotel room on the road. The band heard that thing, and said «Whoa, more of that, dude! From the heart!» It stirred up emotions about missing family or my girlfriend at the time.

Sangen ble ikke umiddelbart populær hos fansen fordi den ikke var lik resten av Metallicas verk, men den tiltrakk seg mange andre fans, spesielt kvinnelige sådan.


== Med symfonien ==
Komponisten Michael Kamen var med å lage deler av sangen da den trengte litt mer symfoni. Michael Kamen ønsket etter innspillingen mer samarbeid med bandet, noe som 8 år senere skulle bli virkelig med S&M.
En «elevator version» av sangen, der James Hetfields stemme, og en akustisk gitar og symfonien ble lagd i etterkant, men kun internt. Den ble aldri på noen måte gitt ut til folket, men kun for å poengtere Michael Kamens innspill i sangen.
Sangen har blitt spilt av flere artister som cover-låter, også i MTV ICON som var et show dedikert til Metallica.
I 1999 ble den oppført i Metallicas S&M (Symphony & Metallica), en konsert som ble spilt sammen med San Francisco Symphony Orchestra. Denne konserten fikk senere flere priser for beste «Rock symphony».


== Referanser ==


== Kilder ==
Plateselskapet Warner Bros presentasjon av «Nothing Else Matters»


== Eksterne lenker ==
(en) Nothing Else Matters på Discogs 
(en) Nothing Else Matters på MusicBrainz 
(en) Nothing Else Matters på Genius — sangtekst
Viggja

Viggja er en bygd og et tettsted i Skaun kommune i Trøndelag. Tettstedet har 356 innbyggere per 1. januar 2022 (hele Viggja har 632 innbyggere), og ligger på sørsiden av Orkdalsfjorden, vest for innløpet til Gaulosen.
På Viggja står en minnestein om slaget på Vigg i 1095. Steinen ble reist 17. mai 1896. Den forteller at 30 menn fra Vigg falt i slaget på Stiklestad i 1030. Den forteller også om mannen som grunnla Nidarholm, Munkholmen kloster, Sigurd Ulstreng, som var fra Viggja. Sommeren 1994 ble det gjennomført arkeologiske utgravinger med mange funn. Syklistene Jostein Wilmann og Frederik Wilmann kommer fra Viggja


== Referanser ==


== Eksterne lenker ==
Minnestein på Viggja
Teddy Lučić

Teddy Lučić (født 15. april 1974 i Biskopsgården, Göteborg) er en svensk tidligere fotballspiller. Han var forsvarsspiller og fikk flere kamper på Sveriges herrelandslag i fotball.
Lučić spilte i EM 2004, og i VM-sluttspillene i 1994, 2002 og 2006. På klubbnivå er han blitt svensk mester med IFK Göteborg i 1996, og har spilt utenlands i Italia, Tyskland og England.


== Klubber ==
BK Häcken (2005–)
Bayer Leverkusen
Leeds United
AIK
Bologna FC 1909
IFK Göteborg
Västra Frölunda IF
Lundby IF


== Eksterne lenker ==
(en) Teddy Lučić – FIFA 
(en) Teddy Lučić – Transfermarkt 
(en) Teddy Lučić – national-football-teams.com 
(en) Teddy Lučić – WorldFootball.net 
(en) Teddy Lučić – Soccerbase.com 
(en) Teddy Lučić – FootballDatabase.eu 
(en) Teddy Lučić – EU-Football.info 
(en) Teddy Lučić – FBref
Niclas Alexandersson

Niclas Alexandersson (født 29. desember 1971 i Halmstad) er en svensk tidligere fotballspiller.
Han var en av Sveriges beste midtbanespillere på 1990-tallet. Niclas Alexandersson fikk sitt gjennombrudd i Halmstads BK, før han flyttet til IFK Göteborg. Der fortsatte suksessen med SM-gull og spill i Mesterligaen. Deretter flyttet Alexandersson til England for å spille i Sheffield Wednesday.
I EM-kvalifiseringen i 1999 spilte Alexandersson en avgjørende rolle da han scoret de avgjørende seiersmålene mot Bulgaria og Luxembourg. Han deltok i EM-sluttspillet i 2000 og VM-sluttspillet i 2002. Han spilte for Sverige i Ungdoms-VM i 1991.
I 2004 vendte Alexandersson tilbake til IFK Göteborg, og gjorde comeback på landslaget etter å ha stått utenfor i lengre tid.
Sønnen hans, Noah Alexandersson, har spilt fotball for Västra Frölunda, IFK Göteborg og Moss.


== Klubber ==
IFK Göteborg (2004–)
Everton
Sheffield Wednesday
IFK Göteborg
Halmstads BK
Vessigebro BK


== Eksterne lenker ==
(en) Niclas Alexandersson – Olympedia 
(en) Niclas Alexandersson – Sports-Reference (OL-resultater – arkivert) 
(sv) Niclas Alexandersson – Sveriges olympiske komité 
(en) Niclas Alexandersson – FIFA 
(en) Niclas Alexandersson – Transfermarkt 
(en) Niclas Alexandersson – national-football-teams.com 
(en) Niclas Alexandersson – Soccerbase.com 
(en) Niclas Alexandersson – FootballDatabase.eu 
(en) Niclas Alexandersson – Soccerway 
(en) Niclas Alexandersson – EU-Football.info
Mona Fastvold

Mona Fastvold (født 7. mars 1981 i Oslo) er en norsk filmregissør, manusforfatter og skuespiller.
Hun begynte sin skuespillerkarriere som barn i diverse NRK tv-serier og senere som regissør i eksperimentelt teater, før hun flyttet til København, og deretter til New York for å studere videre. Hun har blant annet hatt en mindre rolle i The Other Woman før hun begynte å fokusere på regi og manus.
Hennes musikkvideoer for norske og internasjonale artister som Razika, JBM, Sondre Lerche, Maribel, The Megaphonic Thrift ble i løpet av 2011 og 2012 plukket opp og presentert av flere amerikanske publikasjoner. 


== Eksterne lenker ==
(en) Mona Fastvold på Internet Movie Database 
(fr) Mona Fastvold på Allociné 
(en) Mona Fastvold på AllMovie 
(en) Mona Fastvold hos The Movie Database 
NFI.no (Søvngjengeren/The Sleepwalker)
Ahmed Nazif

Ahmed Nazif (arabisk: أحمد نظيف , født 8. juli 1952) er en egyptisk politiker og ingeniørprofessor. Han var statsminister i Egypt i tiden fra  2004 til 2011 da Ahmad Shafiq overtok. Før det var han kommunikasjons- og informasjonsminister i Atef Obeids regjering. Ennå før det var han professor i ingeniørvitenskap ved Universitetet i Kairo.


== Referanser ==


== Eksterne lenker ==
(en) Ahmed Nazif – kategori av bilder, video eller lyd på Commons 
(en) أحمد نظيف – galleri av bilder, video eller lyd på Commons
Ingegjerd Haraldsdatter

Ingegjerd Haraldsdatter (født 1046, død 1120) var dronning av Danmark og Sverige. Hun var datter av Harald Hardråde (1015–1066), konge av Norge, og Elisabet av Kyiv, i Norge kalt for Ellisiv Jaroslavna (1032–1070).
Ingegjerd var gift med

Olav Hunger, konge av Danmark. De fikk et barn, datteren Ulfhild av Danmark.
Filip av Sverige, samkonge av SverigeIngegjerd er et gammelt navn, en sammensetting av Ing som kommer fra oldtidsgudenavnet Inge som i Yngve-Frøy og gerd som betyr ‘gård’ eller ‘beskyttelse’. Ingegjerd ble døpt etter sin mormor, prinsesse Ingegjerd Olofsdatter av Sverige (ca. 1001–1050), datter av Olof Eriksson, også kjent som Olof Skötkonung, som ble gift med Jaroslav I av Kyiv.


== Referanser ==


== Litteratur ==
Steffen Heiberg (2004). Danske dronninger i tusind år (dansk). København: Gyldendal. s. 21. ISBN 87-02029-46-4.
Grenseposten

Grenseposten er leiravisen til militæravdelingen Grensevakten GSV, Garnisonen i Sør-Varanger. Avisa utkom for første gang i 1947 og har siden kommet med flere nummer årlig, dog med enkelte unntaksår. For tiden kommer avisa ut med ti nummer årlig i et opplag på 500 eksemplar.
Grenseposten ble tildelt Albert-prisen for beste leiravis i 1962, 1978, 1979, 1981, 2007, 2008 og 2009


== Redaktører ==
2018: Kristian Marcelius Storehaug
2010–2010: Simen Eidhammer Rognan
2009–2010: Andreas Kvalbein Fjetland
2008–2009: Morten Jakobsen
2007–2008: Eirik Lysenstøen
2007: Eilif Gustavsen
2006–2007: Ola Rønning
2005–2006: Sveinung Syversen
2004–2005: Tommy Jørpeland
2002–2003: Magnus Hoff


== Eksterne lenker ==
Grensevakten GSV Arkivert 15. februar 2015 hos Wayback Machine.
Filip av Sverige

Filip (Filippus) (død 1118) var samkonge av Sverige omtrent i årene 1110–1118.Det sies at Filip regjerte sammen med sin bror Inge den yngre. De var begge sønner av Halstein Stenkilsson og nevøer til Inge Stenkilsson den eldre.
Filip var gift med Ingegerd Haraldsdatter, datter av den norske kongen Harald Hardråde og Elisabet av Kyiv som var en russisk prinsesse. Elisabeth (kalt Ellisiv i Norge) var datter til Olof Skötkonungs datter Ingegjerd Olofsdatter som var gift med fyrst Jaroslav I av Kyiv, Novogorod og senere hele Russland. Det er ikke kjent om Filip og norske Ingegerd hadde noen barn.
Det har blitt spekulert på om Filip ble myrdet av sin bror Inge den yngre.
I henhold til Vestgøtalovens kongeliste var Filip en god konge som fulgte loven. Filip er sannsynligvis begravd sammen med sin bror Inge den yngre i Vreta kloster hvor man har funnet skjelettene til to meget langvokste personer, nærmere bestemt 1,98 og 2,02 meter lange. Om dette er korrekt stemmer det med opplysningen om at Stenkilætten var spesielt langvokste.
Svært lite kjennes til om Filip. På 1100-tallet hadde kongene store vanskeligheter med å holde Svealand under kontroll. Det er også indikasjoner på at uetablerte hersker, som Filip, i realiteten styrte kun Vestgøtland. Hans kongstid var også kort, kun rundt åtte år.


== Referanser ==
Tjänstemännens Centralorganisation

Tjänstemännens Centralorganisation (TCO) er en svensk hovedsammenslutning som ble dannet i 1944 gjennom en sammenslåing av de privatansattes topporganisasjon og de statlig og kommunalt ansattes organisasjon. Leder siden 2019 er Peter Hellberg.
TCOs 14 medlemsforbund har omtrent 1,3 millioner medlemmer.


== Medlemsforbund ==
Doktoranders och Forskares Förbund
Farmaciförbundet
Finansförbundet
Lärarförbundet
Kommunaltjänstemannaförbundet, SKTF
Försvarsförbundet
Försäkringsanställdas förbund
Journalistförbundet
Polisförbundet
Skogs- och Lantbrukstjänstemannaförbundet
Statstjänstemännen, ST
Svenska folkhögskolans lärarförbund
Teaterförbundet
TULL-KUST
Unionen
Yrkesmusikerförbundet


== Eksterne lenker ==
TCOs hjemmeside Arkivert 2. mars 2020 hos Wayback Machine.

TCO:s Eva Nordmark: Facket måste vara relevant
Kari Grøn

Kari Grøn (født 14. april 1914 i Mysen, død 1. februar 2006 i Sandefjord) var en norsk skuespiller. Hun ble engasjert ved Nationaltheatret i 1939, og ble ved teatret til 1948. I denne perioden spilte hun klassiske ungpikeroller som «Dina Dorf» i Samfundets støtter, «Petra» i En folkefiende og «Karen Riis» i Det ny system. Hun gjorde seg også bemerket som «Alvilde» i Den store barnedåpen.Etter åtte år ved Nationaltheatret trakk hun seg tilbake til privatlivet og gjorde seg lite bemerket innen norsk teaterkunst.


== Filmografi ==

1949 – Aldri mer!

1938 – Eli Sjursdotter


== Referanser ==


== Eksterne lenker ==
Kari Grøn i Scenewebarkivet(en) Kari Grøn på Internet Movie Database 
(no) Kari Grøn hos Sceneweb 
(sv) Kari Grøn i Svensk Filmdatabas 
(en) Kari Grøn hos The Movie Database
Olaf Christophersen Røst

Olaf Christophersen Røst (født 7. april 1843 på gården Vetlholmoen i Tynset, død 25. april 1887) var en norsk forfatter og lærer, grundtvigianer. Han var medutgiver av Den norske Folkeskole, og han skrev dikt og noveller som ble publisert i aviser. I 1883 skrev han boksamlingen Minder fra hjembygden.
Røst hadde stor lærelyst, men økonomien var dårlig. Etter konfirmasjonen gikk han på skole hos ordføreren og stortingsmannen Lars Hektoen. I 1859 døde faren og Olaf ville bruke arven sin på 300 spesidaler til å skaffe seg lærerutdanning. I 1862 ble han godkjent lærer med beste karakter. Som lærer var han først tre år i Tylldalen, men lønna var så lav at han måtte ta seg huslærerpost om sommeren. Februar 1866 forlot han Tylldalen og reiste til Christiania (Oslo) for å overta annenlærerstillinga på en skole der. To år senere fikk han også førstelærerstillinga ved den samme skolen. Da var han bare 24 år gammel. 
Han giftet seg med Emilie Lund i 1885. Olaf Christophersen Røst er hedret med en bauta i skoleområdet på Tynset. Tidligere var denne plassert på Vetlholmoen, som folketoget før 1940 gikk innom på 17. mai. Ei gate nær gården har fått navnet "Olaf Røsts gate"
Egypts flagg

Egypts flagg ble antatt 4. oktober 1984. Det viser Egypts riksvåpen på sentrert på midtseksjonen av den horisontale trikoloren. Fargene i flagget er (fra toppen) rødt, hvitt og sort. Bruken av disse fargene har blitt panarabisk.


== Symbolikk ==
Den røde delen symboliserer tiden før Revolusjonen i 1952, som var preget av britisk okkupasjon. Den hvite delen står for det fredelige kuppet, mens den sorte delen står for slutten på britisk og monarkiets undertrykkelse av folket.


== Tidligere flagg ==

		
		
		
		


== Referanser ==
Geir Rommetveit

Geir Rommetveit (født 27. april 1951) er en norsk nyhetsjournalist og lærer. Han jobbet i NRK i 24 år. Rommetveit er født og oppvokst på Bryne i Rogaland fylke. Fra 15. februar til 2. mai 2008 jobbet han som programleder i «Norge rundt». Rommetveit var dagsnyttmedarbeider fra 1998 til 2009, da han tok sluttpakke fra NRK. Han var regissør i produksjonsselskapet Pandora Film fra 2009 til 2014.
Geir Rommetveit er bror av stortingsrepresentant Magne Rommetveit, og far til tv-regissør/-redaktør, skuespiller og artist Berte Rommetveit, og journalisten Marte Rommetveit.


== Referanser ==
Ottar Wicklund

Ottar Tambs Wicklund (født 3. juli 1911 i Kviteseid i Telemark fylke, død 13. mars 1978 i Oslo) var en norsk skuespiller og broren til Kåre Wicklund.
Han teaterdebuterte i 1932 på Det Norske Teatret. I tre sesonger på Den Nationale Scene 1934–1937 utmerket Wicklund seg i Hans Jacob Nilsens berømte oppsetninger av Nordahl Griegs Vår ære og vår makt og Pär Lagerkvists Bödeln. Han hadde også følelse for poetiske roller og viste seg som en stor menneskekjenner i roller som Ulrik Brendel ocgEjlert Løvborg hos Henrik Ibsen.
Wicklunds filmdebut kom i 1934 i Sangen om Rondane, og han var senere ofte med i norske filmer, blant annet i Nødlanding (1952) og Ni liv (1957).


== Filmografi (i utvalg) ==
1934 – Sangen om Rondane
1936 – Norge for folket
1938 – Eli Sjursdotter
1941 – Gullfjellet
1951 – Dei svarte hestane
1952 – Nødlanding (film)
1952 – Andrine og Kjell
1953 – Skøytekongen
1953 – Selkvinnen
1954 – Cirkus Fandango
1955 – Trost i taklampa
1957 – Ni liv
1958 – Høysommer
1960 – Det store varpet


== Referanser ==


== Eksterne lenker ==
(en) Ottar Wicklund på Internet Movie Database 
(sv) Ottar Wicklund i Svensk Filmdatabas 
(en) Ottar Wicklund hos The Movie Database 
«Ottar Wicklund» i Store norske leksikon